ພວກຫົວຮຸນແຮງ ໂຈມຕີຮອບໃໝ່ ໃນພາກໃຕ້ເຢເມນ
ພວກຫົວຮຸນແຮງ ໂຈມຕີຫຼາຍໆບ່ອນ ໃນເຂດພາກໃຕ້ ທີ່ວຸ້ນວາຍຂອງເຢເມນ
ພວກຫົວຮຸນແຮງປະກອບອາວຸດທຳການໂຈມຕີຄືນໃໝ່ຕໍ່ຕຶກໂຮງການລັດຖະບານໃກ້ໆເມືອງ Houta ໃນພາກໃຕ້ເຢເມນຊຶ່ງພວກເຂົາເຈົ້າໄດ້ເລີ່ມໂຈມຕີໃນມື້ວັນພຸດແລ້ວ ປະຊາຊົນໃນເມືອງດັ່ງກ່າວເວົ້າວ່າໃນມື້ວານນີ້ພວກຫົວຮຸນແຮງປະກອບອາວຸດໄດ້ໂຈມຕີເປັນ ເວລາສັ້ນໆຕໍ່ກອງບັນຊາການຮັກສາຄວາມປອດໄພແລະສຳນັກງານຂອງສະພາທີ່ເມືອງ Ma- sameer ຊຶ່ງຕັ້ງຢູ່ໃກ້ໆກັບເມືອງ Houta ກ່ອນທີ່ຈະລ່າຖອຍໄປ ນອກນັ້ນແລ້ວໃນມື້ວານນີ້ ກະຊວງປ້ອງກັນປະເທດຂອງເຢເມນກ່າວວ່າ ມີ 2 ຄົນເສຍຊີວິດ ຫຼັງຈາກພວກກໍ່ການຮ້າຍຍິງປືນຄົກໂຈມຕີເມືອງ Zinjibar ຊຶ່ງປະຊາຊົນສ່ວນໃຫຍ່ໄດ້ພາກັນ ຫຼົບໜີໄປຍັງເມືອງທ່າເອເດັນແລ້ວ ພວກຫົວຮຸນແຮງໄດ້ເຂົ້າຢຶດເອົາເມືອງ Zinjibar ແລະ ຫົວເມືອງອີກແຫ່ງນຶ່ງໃນພາກໃຕ້ເຢເມນເມື່ອເດືອນພຶດສະພາຜ່ານມາ ຂະນະດຽວກັນ ເຈົ້າໜ້າທີ່ເຢເມນກ່າວວ່າ ຕົນໄດ້ຈັບຜູ້ຕ້ອງສົງໄສເປັນສະມາຊິກຂອງກຸ່ມກໍ່ ການຮ້າຍອາລກາຍດາ 10 ຄົນທີ່ໄດ້ແຊກຊຶມຈາກແຂວງ Abyan ເຂົ້າໄປໃນແຂວງເອເດັນ ແຂວງAbyan ເປັນທີ່ໝັ້ນຂອງກຸ່ມກໍ່ການຮ້າຍອາລກາຍດາ ໃນມື້ວັນພຸດຜ່ານມາກຸ່ມມຸສລິມຫົວຮຸນແຮງ Ansa al-Sharia ຫຼືພວກສະໜັບສະໜຸນກົດ ໝາຍ Sharia ຂອງສາສະໜາອິສລາມໄດ້ໂຈມຕີເມືອງ Houta ໃນຕອນເຊົ້າມືດແລະກໍສາ ມາດຢຶດຈຸດສຳຄັນຕ່າງໆເປັນເວລາສັ້ນໆ ໃນຫົວເມືອງທີ່ວ່າການແຂວງດັ່ງກ່າວ ແລະກໍທຳ ການສູ້ລົບກັບກຳລັງຮັກສາຄວາມສະຫງົບ ການບຸກໂຈມຕີທີ່ວ່ານີ້ ພາໃຫ້ເກີດມີຄວາມວິຕົກກັງວົນ ກ່ຽວກັບຄວາມຮຸນແຮງ ທີ່ເພີ່ມທະ ວີຂຶ້ນຈາກບັນດາກຸ່ມມຸສລິມຫົວຮຸນແຮງ ຢູ່ໃນເຂດພາກໃຕ້ທີ່ວຸ້ນວາຍ ທ່າມກາງທີ່ມີການປະ ທ້ວງຕໍ່ຕ້ານລັດຖະບານໃນທົ່ວປະເທດແລະການບໍ່ໄດ້ມີໜ້າຢູ່ໃນປະເທດຂອງປະທານາທິບໍດີ Ali AbdullahSaleh ປະທານາທິບໍດີ Saleh ກຳລັງພັກຟື້ນຢູ່ຊາອຸດີອາຣາເບຍ ຈາກບາດເຈັບທີ່ທ່ານໄດ້ຮັບ ໃນ ການໂຈມຕີທຳນຽບປະທານາທິບໍດີດ້ວຍລະເບີດໃນຕົ້ນເດືອນນີ້ ສື່ມວນຊົນຂອງທາງການເຢເມນໄດ້ອ້າງຄຳເວົ້າຂອງທ່ານ Saleh ທີ່ກ່າວຕໍ່ກະສັດບາຫ໌ເຣນ ໃນມື້ວານນີ້ວ່າ ສຸກຂະພາບຂອງທ່ານພວມດີຂຶ້ນແລະສະແດງຄວາມເຊື່ອໝັ້ນວ່າ ເຢເມນສາ ມາດຜ່ານຜ່າວິກິດການໃນປັດຈຸບັນນີ້ໄປໄດ້